น้ำคือชีวิต - วิกิพีเดีย

# น้ำคือชีวิต

### จากวิกิพีเดีย สารานุกรมเสรี

สารานุกรมประเทศไทย
...
ภาพไตเติ้ลสารคดีดนตรี "น้ำคือชีวิต"

น้ำคือชีวิต เป็นชื่อของบทเพลงรูปแบบใหม่ เรียกว่า "สารคดีดนตรีเล่าเรื่อง" เกิดขึ้นเนื่องในวโรกาสมหามงคล ฉลองสิริราชสมบัติครบ ๖๐ ปี ในปี พ.ศ. 2549 นาย ประภาส ชลศรานนท์ ได้ร่วมกับ บมจ.เวิร์คพอยท์ และ เครือซิเมนต์ไทย จัดทำ สารคดีดนตรีเล่าเรื่อง ชื่อ "น้ำคือชีวิต" เป็นการถ่ายทอด พระราชกรณียกิจ ของ พระบาทสมเด็จพระเจ้าอยู่หัวภูมิพลอดุลยเดช ในเรื่องเกี่ยวกับ "น้ำ" ให้พสกนิกรชาวไทยทั่วประเทศ ได้เห็น และตระหนักถึง สิ่งที่ทรงทำ เกี่ยวกับ เรื่องของ "น้ำ" มาโดยตลอด เพื่อออกอากาศ ทุกวันอาทิตย์ ตลอดเดือน ธันวาคม พ.ศ. 2549 เริ่มตั้งแต่ วันอาทิตย์ที่ 3 ธันวาคม ทาง สถานีวิทยุโทรทัศน์กองทัพบกช่อง 5 เวลา 16.30 น. และทาง เนชั่น แชนแนล ไททีวี ช่อง 1 ทุกวันจันทร์ เวลา 18.30 น.

สารคดีนี้แบ่งออกเป็น 4 ตอนหลักๆ ประกอบด้วย

- ตอนที่ 1 - เกี่ยวกับ น้ำที่เป็นแหล่งกำเนิดชีวิต นำเสนอโดย กลุ่มดนตรีเฉลียง
- ตอนที่ 2 - เกี่ยวกับ น้ำท่วม นำเสนอโดย วงดนตรีคาราบาว
- ตอนที่ 3 - เกี่ยวกับน้ำเสีย นำเสนอโดย วงดนตรี โมเดิร์นด็อก
- ตอนที่ 4 - เกี่ยวกับบทสรุป (ทั้ง 3 วงข้างต้นร่วมนำเสนอ)

การใช้แอนนิเมชั่นในการอธิบายวิธีการทำฝนหลวงในสารคดีดนตรีน้ำคือชีวิต

รูปแบบการนำเสนอของสารคดีดนตรีนั้นมีการใช้ตัวแสดงนำเรื่อง 4 คน และวิทยากรรับเชิญ ประกอบด้วยกราฟิกและแอนนิเมชั่นในการอธิบายสื่อเนื้อหา เกี่ยวกับโครงการพระราชดำริ เกี่ยวกับน้ำ เช่น ฝนหลวง, ฝายชะลอน้ำ, การสร้างเขื่อน, การบริหารจัดการน้ำ, การบำบัดน้ำเสียด้วยวิธีธรรมชาติ, ฯลฯ

## [แก้] อ้างอิง

- ฟังสารคดีดนตรีเล่าเรื่อง "น้ำคือชีวิต"
- บทความประภาส ชลศรานนท์ เพลงเฉลิมพระเกียรติ "น้ำคือชีวิต" โดยสกุณา ประยูรศุข หนังสือพิมพ์มติชนรายวัน 1 ธค.49
- ข่าวและความเคลื่อนไหว ของบริษัทในกลุ่มเครือซีเมนต์ไทย

ดึงข้อมูลจาก "http://th.wikipedia.org../../../%E0%B8%99/%E0%B9%89/%E0%B8%B3/%E0%B8%99%E0%B9%89%E0%B8%B3%E0%B8%84%E0%B8%B7%E0%B8%AD%E0%B8%8A%E0%B8%B5%E0%B8%A7%E0%B8%B4%E0%B8%95.html".

หมวดหมู่: เพลง

##### Views

- บทความ
- อภิปราย
- รุ่นปัจจุบัน

##### ค้นหา